Hei, denne artikkelen er over ett år gammel og kan inneholde utdatert informasjon

På elektronikafestivalen Midnight Sun i Lofoten i helgen, førte politiets taktikk til 55 narkobeslag blant de rundt 2.000 deltakerne på Værøy, melder NRK. Fremgangsmåten får Marthinussen til å reagere.

– Hvis personer ser ruset ut eller oppfører seg unormalt, kan det gi grunnlag for å reagere. Men et helt tilfeldig søk med narkotikahund mot personer som ikke har gjort noe eller gir grunnlag for mistanke, har ikke politiet anledning til, sier Martinussen, som er professor i rettsvitenskap ved Universitet i Bergen.

Etter at politiet fikk kritikk for å ha oppsøkt skoler med narkotikahund, fastslo Riksadvokaten at det å la en narkotikahund snuse på folk, er å regne som ransaking.

– Og det kan man ifølge straffeloven kun gjøre dersom man har en sterk mistanke mot en konkret person, sier Marthinussen.

Ingen i Nordland politidistrikt hadde anledning til å svare på uttalelsen fra jussprofessoren, opplyser NRK. (NTB)